Publication: Magyar Közlöny
Issue: MK-1998-31 (Year: 1998, Number: 31)
Era: 1990-2004
Section: A Kormány a felsőoktatásról szóló — többször módosított — 1993. évi LXXX. törvény (a továbbiakban: Ftv.)
Paragraph Index: 21

(2) A képzési és fenntartási normatívák a különböző finanszírozási csoportok az Ftv. 7. §-ának (1)—(2) bekezdésében foglaltak és a képesítési követelmények szerinti oktatási — beleértve a doktori képzésben résztvevők oktatói tevékenységét —, az oktatástól el nem különíthető kutatási, valamint a működési, fenntartási feladatainak költségvetési támogatással elismert személyi és dologi költségeit tartalmazzák. A normatívák a tantervi óraszámok, az elméleti és gyakorlati foglalkozások, a különböző oktatási csoportlétszámok, a tényleges óraigény, az oktatói terhelés, a nem oktatói személyzet egy hallgatóra vetített aránya, a normatíva béregysége, továbbá a működés, fenntartás egy hallgatóra számított mértéke és a normatíva dologi egysége alapján kerülnek megállapításra.

Source: https://magyarkozlony.hu/hivatalos-lapok/fe86ac6e287ef6fda6ed4c3b25183af6310b8617/dokumentumok/59cdb0e9e359c20b33140a128c340440d2de1c56/letoltes